റേച്ചൽ കാഴ്സൺ ദേശീയ വന്യജീവി സങ്കേതം

യുഎസ്എയിൽ മെയ്നിന്റെ തെക്കേ തീരത്ത് സ്ഥിതിചെയ്യുന്ന വന്യജീവി സങ്കേതമാണ് റേച്ചൽ കാഴ്സൺ വന്യജീവി സങ്കേതം. 80 കിലോമീറ്ററോളം വരുന്ന സ്ഥലത്തെ വിവിധ ചെറിയ പ്രദേശങ്ങൾ ചേർത്താണ് 1966 ൽ ഈ വന്യജീവി സങ്കേതം നിർമ്മിച്ചത്. എഴുത്തുകാരിയും ജൈവശാസ്ത്രജ്ഞയുമായ റേച്ചൽ കാഴ്സണിന്റെ പേരിലാണ് ഈ വന്യജീവി സങ്കേതം അറിയപ്പെടുന്നത്. റേച്ചൽ കാഴ്സണിന്റെ നിശ്ശബ്ദവസന്തം എന്ന പുസ്തകമാണ് ദേശാടനപ്പക്ഷികളായ സോങ്ങ്ബേഡുകളിൽ ഡിഡിറ്റികളുടെ പ്രഭാവത്തെപ്പറ്റിയും മറ്റ് പരിസ്ഥിതി വിഷയങ്ങളിലും പൊതുബോധം സൃഷ്ടിക്കുന്നതിൽ പ്രധാന പങ്കുവഹിച്ചത്. കിറ്റെറിക്കും കേപ്പ് എലിസബത്തിനും ഇടയിലുള്ള വിവിധ പ്രദേശങ്ങൾ ഈ വന്യജീവി സങ്കേതത്തിലുൾപ്പെടുന്നു. വെൽസ്, കെന്നെബങ്ക്, കെന്നെബങ്ക്പോർട്ട്, ബി‍ഡ്ഡെഫോർഡ്, സാക്കോ, സ്ക്കാർബറോ എന്നീ സ്ഥലങ്ങൾ ഈ വന്യജീവി സങ്കേതത്തിലുൾപ്പെടുന്നു. എസ്റ്റുവറി സാൾട്ട് മാർഷിലെ 4.72 ചതുരശ്രകിലോമീറ്റർ സ്ഥലവും വെഭന്നെറ്റ് നദിയിലേക്ക് ഒഴുകി വരുന്ന വിവിധ ചെറിയ അരുവികൾ ഉള്ള ഉയർന്ന പ്രദേശങ്ങളും ഈ വന്യജീവി സങ്കേതത്തിലുണ്ട്. വെഭന്നെറ്റ് നദിയുടെ ജലസ്രോതസ്സിന്റെ പത്തിലൊമ്പത് ഭാഗവും ഈ വന്യജീവി സങ്കേതത്തിൽ നിന്നാണ്. വെൽസിലെ റൂട്ട് 9 ലാണ് ഈ വന്യജീവി സങ്കേതത്തിന്റെ ആസ്ഥാനം. ബാരിയർ ബീച്ച്, ഡ്യൂൺ, ടൈഡൽ എസ്റ്റുവറി, സാൾട്ട് മാർഷ്, റോക്കി കോസ്റ്റ് ലൈൻ എന്നീ ആവാസവ്യവസ്ഥകളെല്ലാം ഈ വന്യജീവി സങ്കേതത്തിൽ കാണപ്പെടുന്നു. വംശനാശഭീഷണി നേരിടുന്ന പിപ്പിങ്ങ് പ്ലോവറിന്റെ കൂടുകൾ ഈ വന്യജീവി സങ്കേതത്തിൽ കാണപ്പെടുന്നു. ചിത്രശാല References പുറത്തേക്കുള്ള കണ്ണികൾ U.S. Fish and Wildlife's Rachel Carson National Wildlife webpage Rachel Carson home Page U.S. Fish and Wildlife Service Rachel Carson Biography webpage Archived 2019-05-11 at the Wayback Machine Map of Rachel Carson NWR holdings Archived 2016-03-03 at the Wayback Machine